# Úradný vestník L 197I/2021

| | ISSN 1977-0790 |
| --- | --- |
| Úradný vestník
  Európskej únie | L 197I |
| | |
| Slovenské vydanie | Právne predpisy | Ročník 644. júna 2021 |

ISSN 1977-0790

Úradný vestník

Európskej únie

L 197I

Slovenské vydanie

Právne predpisy

Ročník 644. júna 2021

---

| Obsah | | II   Nelegislatívne akty | Strana |
| --- | --- | --- | --- |
| | | NARIADENIA |
| | * | Nariadenie Rady (EÚ) 2021/907 zo 4. júna 2021, ktorým sa mení nariadenie (ES) č. 765/2006 o reštriktívnych opatreniach voči Bielorusku | 1 |
| | | ROZHODNUTIA |
| | * | Rozhodnutie Rady (SZBP) 2021/908 zo 4. júna 2021, ktorým sa mení rozhodnutie 2012/642/SZBP o reštriktívnych opatreniach vzhľadom na situáciu v Bielorusku | 3 |

Obsah

II   Nelegislatívne akty

Strana

NARIADENIA

*

Nariadenie Rady (EÚ) 2021/907 zo 4. júna 2021, ktorým sa mení nariadenie (ES) č. 765/2006 o reštriktívnych opatreniach voči Bielorusku

1

ROZHODNUTIA

*

Rozhodnutie Rady (SZBP) 2021/908 zo 4. júna 2021, ktorým sa mení rozhodnutie 2012/642/SZBP o reštriktívnych opatreniach vzhľadom na situáciu v Bielorusku

3

| SK | Akty, ktoré sú vytlačené obyčajným písmom, sa týkajú každodennej organizácie poľnohospodárskych záležitostí a sú spravidla platné len obmedzenú dobu.
  Názvy všetkých ostatných aktov sú vytlačené tučným písmom a je pred nimi hviezdička. |
| --- | --- |

SK

Akty, ktoré sú vytlačené obyčajným písmom, sa týkajú každodennej organizácie poľnohospodárskych záležitostí a sú spravidla platné len obmedzenú dobu.

Názvy všetkých ostatných aktov sú vytlačené tučným písmom a je pred nimi hviezdička.

---

II Nelegislatívne akty

NARIADENIA

| 4.6.2021 | SK | Úradný vestník Európskej únie | LI 197/1 |
| --- | --- | --- | --- |

4.6.2021

SK

Úradný vestník Európskej únie

LI 197/1

---

NARIADENIE RADY (EÚ) 2021/907

zo 4. júna 2021,

ktorým sa mení nariadenie (ES) č. 765/2006 o reštriktívnych opatreniach voči Bielorusku

RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 215,

so zreteľom na rozhodnutie Rady 2012/642/SZBP z 15. októbra 2012 o reštriktívnych opatreniach vzhľadom na situáciu v Bielorusku (1),

so zreteľom na spoločný návrh vysokého predstaviteľa Únie pre zahraničné veci a bezpečnostnú politiku a Európskej komisie,

keďže:

| (1) | V nariadení Rady (ES) č. 765/2006 (2) sa stanovuje zmrazenie finančných prostriedkov a hospodárskych zdrojov osôb, subjektov alebo orgánov zodpovedných za závažné porušovanie ľudských práv alebo represie voči občianskej spoločnosti a demokratickej opozícii, alebo ktorých činnosti inak vážne ohrozujú demokraciu alebo právny štát v Bielorusku, alebo ktoré majú prospech z Lukašenkovho režimu alebo ho podporujú, a zakazuje sa sprístupnenie finančných prostriedkov alebo hospodárskych zdrojov takýmto osobám, subjektom alebo orgánom. Takisto sa v ňom zakazuje poskytovanie technickej pomoci v súvislosti s tovarom a technológiami uvedenými v Spoločnom zozname vojenského materiálu Európskej únie alebo v súvislosti s poskytovaním, výrobou, údržbou a používaním takéhoto tovaru. Ukladá sa v ňom zákaz vývozu vybavenia, ktoré by sa mohlo použiť na vnútornú represiu, a to akejkoľvek osobe, subjektu alebo orgánu v Bielorusku, alebo na použitie v Bielorusku, a zakazuje sa poskytovanie súvisiacej technickej pomoci, sprostredkovateľských služieb, financovania alebo finančnej pomoci. |
| --- | --- |

(1)

V nariadení Rady (ES) č. 765/2006 (2) sa stanovuje zmrazenie finančných prostriedkov a hospodárskych zdrojov osôb, subjektov alebo orgánov zodpovedných za závažné porušovanie ľudských práv alebo represie voči občianskej spoločnosti a demokratickej opozícii, alebo ktorých činnosti inak vážne ohrozujú demokraciu alebo právny štát v Bielorusku, alebo ktoré majú prospech z Lukašenkovho režimu alebo ho podporujú, a zakazuje sa sprístupnenie finančných prostriedkov alebo hospodárskych zdrojov takýmto osobám, subjektom alebo orgánom. Takisto sa v ňom zakazuje poskytovanie technickej pomoci v súvislosti s tovarom a technológiami uvedenými v Spoločnom zozname vojenského materiálu Európskej únie alebo v súvislosti s poskytovaním, výrobou, údržbou a používaním takéhoto tovaru. Ukladá sa v ňom zákaz vývozu vybavenia, ktoré by sa mohlo použiť na vnútornú represiu, a to akejkoľvek osobe, subjektu alebo orgánu v Bielorusku, alebo na použitie v Bielorusku, a zakazuje sa poskytovanie súvisiacej technickej pomoci, sprostredkovateľských služieb, financovania alebo finančnej pomoci.

| (2) | Nariadením (ES) č. 765/2006 sa vykonávajú opatrenia ustanovené v rozhodnutí 2012/642/SZBP. |
| --- | --- |

(2)

Nariadením (ES) č. 765/2006 sa vykonávajú opatrenia ustanovené v rozhodnutí 2012/642/SZBP.

| (3) | Rozhodnutím Rady (SZBP) 2021/908 (3), ktorým sa mení rozhodnutie 2012/642/SZBP, bolo prijaté podľa záverov Európskej rady z 24. a 25. mája 2021 po tom, ako bolo lietadlo spoločnosti Ryanair letiace na linke v rámci EÚ 23. mája 2021 protiprávne prinútené pristáť v Minsku v Bielorusku. Uvedená udalosť poukázala na nespoľahlivosť bieloruských leteckých úradov, ohrozila leteckú bezpečnosť na základe dôkazov vykonštruovaných s cieľom umožniť bieloruským orgánom zadržanie novinára a opozičného blogera Ramana Prataseviča a Sofie Sapegovej, a bola ďalším krokom v represiách voči občianskej spoločnosti a demokratickej opozícii v Bielorusku. |
| --- | --- |

(3)

Rozhodnutím Rady (SZBP) 2021/908 (3), ktorým sa mení rozhodnutie 2012/642/SZBP, bolo prijaté podľa záverov Európskej rady z 24. a 25. mája 2021 po tom, ako bolo lietadlo spoločnosti Ryanair letiace na linke v rámci EÚ 23. mája 2021 protiprávne prinútené pristáť v Minsku v Bielorusku. Uvedená udalosť poukázala na nespoľahlivosť bieloruských leteckých úradov, ohrozila leteckú bezpečnosť na základe dôkazov vykonštruovaných s cieľom umožniť bieloruským orgánom zadržanie novinára a opozičného blogera Ramana Prataseviča a Sofie Sapegovej, a bola ďalším krokom v represiách voči občianskej spoločnosti a demokratickej opozícii v Bielorusku.

| (4) | Nariadenie (ES) č. 765/2006 by sa preto malo zodpovedajúcim spôsobom zmeniť. |
| --- | --- |

(4)

Nariadenie (ES) č. 765/2006 by sa preto malo zodpovedajúcim spôsobom zmeniť.

| (5) | S cieľom zabezpečiť, aby boli opatrenia stanovené v tomto nariadení účinné, by toto nariadenie malo nadobudnúť účinnosť okamžite, |
| --- | --- |

(5)

S cieľom zabezpečiť, aby boli opatrenia stanovené v tomto nariadení účinné, by toto nariadenie malo nadobudnúť účinnosť okamžite,

PRIJALA TOTO NARIADENIE:

Článok 1

Nariadenie (ES) č. 765/2006 sa mení takto:

| 1. | V článku 1 sa dopĺňa tento bod:






  „7. | „bieloruský letecký dopravca“ je podnik leteckej dopravy s platnou prevádzkovou licenciou alebo rovnocenným dokladom vydaným príslušnými orgánmi Bieloruska.“ |
| --- | --- | --- |

1.

V článku 1 sa dopĺňa tento bod:

„7.

„bieloruský letecký dopravca“ je podnik leteckej dopravy s platnou prevádzkovou licenciou alebo rovnocenným dokladom vydaným príslušnými orgánmi Bieloruska.“

| 2. | Vkladajú sa tieto články:

  „Článok 8b

  1.   Všetkým lietadlám prevádzkovaným bieloruskými leteckými dopravcami vrátane marketingových dopravcov v rámci dohôd o spoločnom využívaní kódu alebo o blokovanej časti kapacity lietadla sa zakazuje pristávať na území Únie, vzlietať z územia Únie alebo prelietať ponad územie Únie.


  2.   Odsek 1 sa neuplatňuje v prípade núdzového pristátia alebo núdzového preletu.



  Článok 8c

  1.   Odchylne od článku 8b môžu príslušné orgány v členských štátoch uvedené v prílohe II povoliť lietadlu prílet na územie Únie, odlet z územia Únie alebo prelet nad územím Únie, ak uvedené príslušné orgány stanovili, že je takýto prílet, odlet alebo prelet potrebný na humanitárne účely alebo na akýkoľvek iný účel v súlade s cieľmi tohto nariadenia.


  2.   Dotknutý členský štát alebo členské štáty informujú ostatné členské štáty a Komisiu o každom povolení udelenom podľa odseku 1.“ |
| --- | --- |

2.

Vkladajú sa tieto články:

„Článok 8b

1.   Všetkým lietadlám prevádzkovaným bieloruskými leteckými dopravcami vrátane marketingových dopravcov v rámci dohôd o spoločnom využívaní kódu alebo o blokovanej časti kapacity lietadla sa zakazuje pristávať na území Únie, vzlietať z územia Únie alebo prelietať ponad územie Únie.

2.   Odsek 1 sa neuplatňuje v prípade núdzového pristátia alebo núdzového preletu.

Článok 8c

1.   Odchylne od článku 8b môžu príslušné orgány v členských štátoch uvedené v prílohe II povoliť lietadlu prílet na územie Únie, odlet z územia Únie alebo prelet nad územím Únie, ak uvedené príslušné orgány stanovili, že je takýto prílet, odlet alebo prelet potrebný na humanitárne účely alebo na akýkoľvek iný účel v súlade s cieľmi tohto nariadenia.

2.   Dotknutý členský štát alebo členské štáty informujú ostatné členské štáty a Komisiu o každom povolení udelenom podľa odseku 1.“

Článok 2

Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

Toto nariadenie je záväzné v celom rozsahu a priamo uplatniteľné vo všetkých členských štátoch.

V Bruseli 4. júna 2021

Za Radu

predsedníčka

A. P. ZACARIAS

---

(1)  
  Ú. v. EÚ L 285, 17.10.2012, s. 1.

1

(2)  Nariadenie Rady (ES) č. 765/2006 z 18. mája 2006 o reštriktívnych opatreniach voči Bielorusku (Ú. v. EÚ L 134, 20.5.2006, s. 1).

2

(3)  Rozhodnutie Rady (SZBP) 2021/908 zo 4. júna 2021, ktorým sa mení rozhodnutie 2012/642/SZBP o reštriktívnych opatreniach vzhľadom na situáciu v Bielorusku (pozri stranu 3 tohto úradného vestníka).

3

---

ROZHODNUTIA

| 4.6.2021 | SK | Úradný vestník Európskej únie | LI 197/3 |
| --- | --- | --- | --- |

4.6.2021

SK

Úradný vestník Európskej únie

LI 197/3

---

ROZHODNUTIE RADY (SZBP) 2021/908

zo 4. júna 2021,

ktorým sa mení rozhodnutie 2012/642/SZBP o reštriktívnych opatreniach vzhľadom na situáciu v Bielorusku

RADA EURÓPSKEJ ÚNIE,

so zreteľom na Zmluvu o Európskej únii, a najmä na jej článok 29,

so zreteľom na návrh vysokého predstaviteľa Únie pre zahraničné veci a bezpečnostnú politiku,

keďže:

| (1) | Rada 15. októbra 2012 prijala rozhodnutie 2012/642/SZBP (1) o reštriktívnych opatreniach voči Bielorusku. |
| --- | --- |

(1)

Rada 15. októbra 2012 prijala rozhodnutie 2012/642/SZBP (1) o reštriktívnych opatreniach voči Bielorusku.

| (2) | Európska rada 24. a 25. mája 2021 prijala závery, v ktorých dôrazne odsúdila vynútené pristátie lietadla spoločnosti Ryanair 23. mája 2021 v Minsku v Bielorusku, ktorým sa ohrozila letecká bezpečnosť, a zadržanie novinára Ramana Prataseviča a Sofie Sapegovej bieloruskými úradmi. Európska rada vyzvala Radu, aby prijala opatrenia potrebné na zákaz preletu vzdušného priestoru Únie bieloruskými leteckými spoločnosťami a na zabránenie prístupu letov, ktoré prevádzkujú takéto letecké spoločnosti, na letiská v Únii. |
| --- | --- |

(2)

Európska rada 24. a 25. mája 2021 prijala závery, v ktorých dôrazne odsúdila vynútené pristátie lietadla spoločnosti Ryanair 23. mája 2021 v Minsku v Bielorusku, ktorým sa ohrozila letecká bezpečnosť, a zadržanie novinára Ramana Prataseviča a Sofie Sapegovej bieloruskými úradmi. Európska rada vyzvala Radu, aby prijala opatrenia potrebné na zákaz preletu vzdušného priestoru Únie bieloruskými leteckými spoločnosťami a na zabránenie prístupu letov, ktoré prevádzkujú takéto letecké spoločnosti, na letiská v Únii.

| (3) | Vzhľadom na závažnosť uvedenej udalosti Rada rozhodla, že od členských štátov by sa malo vyžadovať, aby odmietli udeliť povolenie na pristátie na svojom území, vzlet zo svojho územia alebo prelet cez svoje územie akémukoľvek lietadlu, ktoré prevádzkujú bieloruskí leteckí dopravcovia vrátane marketingového dopravcu. |
| --- | --- |

(3)

Vzhľadom na závažnosť uvedenej udalosti Rada rozhodla, že od členských štátov by sa malo vyžadovať, aby odmietli udeliť povolenie na pristátie na svojom území, vzlet zo svojho územia alebo prelet cez svoje územie akémukoľvek lietadlu, ktoré prevádzkujú bieloruskí leteckí dopravcovia vrátane marketingového dopravcu.

| (4) | Na vykonanie uvedeného opatrenia je potrebná ďalšia činnosť Únie. |
| --- | --- |

(4)

Na vykonanie uvedeného opatrenia je potrebná ďalšia činnosť Únie.

| (5) | Rozhodnutie 2012/642/SZBP by sa preto malo zodpovedajúcim spôsobom zmeniť, |
| --- | --- |

(5)

Rozhodnutie 2012/642/SZBP by sa preto malo zodpovedajúcim spôsobom zmeniť,

PRIJALA TOTO ROZHODNUTIE:

Článok 1

Do rozhodnutia 2012/642/SZBP sa vkladá tento článok:

„Článok 2a

1.   Členské štáty v súlade so svojimi vnútroštátnymi pravidlami a právnymi predpismi a s medzinárodným právom, najmä s príslušnými medzinárodnými dohodami v oblasti civilného letectva, odmietnu udeliť povolenie pristáť na svojom území, vzlietnuť z neho alebo nad ním preletieť akémukoľvek lietadlu, ktoré prevádzkujú bieloruskí leteckí dopravcovia vrátane marketingového dopravcu.

2.   Odsek 1 sa neuplatňuje v prípade núdzového pristátia alebo núdzového preletu.

3.   Odsek 1 sa neuplatňuje v prípade, že dotknutý členský štát alebo členské štáty rozhodnú, že takéto pristátie, vzlet alebo prelet je nutný na humanitárne účely alebo na akékoľvek iné účely, ktoré sú v súlade s cieľmi tohto rozhodnutia. V takom prípade dotknutý členský štát alebo členské štáty informujú ostatné členské štáty a Komisiu.“

Článok 2

Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

V Bruseli 4. júna 2021

Za Radu

predsedníčka

A. P. ZACARIAS

---

(1)  Rozhodnutie Rady 2012/642/SZBP z 15. októbra 2012 o reštriktívnych opatreniach vzhľadom na situáciu v Bielorusku (Ú. v. EÚ L 285, 17.10.2012, s. 1).

1

---